

**Энергетика саласындағы азаматтық қызметшілер лауазымдарының тізілімін бекіту туралы**

Қазақстан Республикасы Энергетика министрінің 2015 жылғы 25 қарашадағы № 665 бұйрығы. Қазақстан Республикасының Әділет министрлігінде 2015 жылы 28 желтоқсанда № 12567 болып тіркелді.

      РҚАО-ның ескертпесі!  
      Бұйрық 01.01.2016 ж. бастап қолданысқа енгізіледі.

      2015 жылғы 23 қарашадағы Қазақстан Республикасы Еңбек кодексінің 139 бабынын 5-тармағына сәйкес **БҰЙЫРАМЫН:**

      1. Қоса беріліп отырған Энергетика саласындағы азаматтық қызметшілердің тізілімі бекітілсін.

      2. Қазақстан Республикасы Энергетика министрлігінің Бюджет және қаржылық рәсімдер департаменті заңнамада белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрық Қазақстан Республикасының Әділет министрлігінде мемлекеттiк тiркелгенінен кейін он күнтiзбелiк күн оның көшірмесін мерзiмдi баспа басылымдарында және "Әдiлет" ақпараттық-құқықтық жүйесiнде ресми жариялауға жіберуді;

      3) осы бұйрықты алған күннен бастап он күнтізбелік күн ішінде оның көшірмесін Қазақстан Республикасының Әділет министрлігінің "Республикалық құқықтық ақпарат орталығы" шаруашылық жүргізу құқығындағы республикалық мемлекеттік кәсіпорнына жіберуді;

      4) осы бұйрықты Қазақстан Республикасы Энергетика министрлігінің ресми интернет-ресурсында және мемлекеттік органдардың интранет-порталында орналастыруды;

      5) осы бұйрықты Қазақстан Республикасының Әділет министрлігінде мемлекеттік тіркегеннен кейін он жұмыс күні ішінде Қазақстан Республикасы Энергетика министрлігінің Заң қызметі департаментіне осы тармақтың 2), 3), және 4) тармақшаларымен көзделген іс-шаралардың орындалуы туралы мәліметтерді беруді қамтамасыз етсін.

      3. Осы бұйрықтың орындалуын бақылау Қазақстан Республикасы Энергетика министрлігінің жауапты хатшысына жүктелсін.

      4. Осы бұйрық 2016 жылдың 1 қаңтарынан бастап қолданысқа енгізіледі және ресми жариялануы тиіс.

|  |  |
| --- | --- |
| Қазақстан Республикасы |  |
| Энергетика министрі | В. Школьник |

      "КЕЛІСІЛДІ"

      Денсаулық сақтау және

      әлеуметтік даму Министрі

      \_\_\_\_\_\_\_\_\_\_\_\_\_\_\_\_\_\_ Т. Дүйсенова

      2015 жылғы 28 қараша

|  |  |
| --- | --- |
|  | Қазақстан Республикасы 2015 жылдың 25 қарашадағы № 665 Энергетика министрінің бұйрығымен бекітілген |

**Энергетика саласындағы азаматтық қызметшілер лауазымдарының тізілімі**

      Ескерту. Тізілім жаңа редакцияда – ҚР Энергетика министрінің 14.01.2020 № 11 (алғашқы ресми жарияланғаннан кейін күнтізбелік он күн өткен соң қолданысқа енгізіледі) бұйрығымен.

|  |  |  |
| --- | --- | --- |
| Буын | Саты | Лауазымдар атауы |
| А блогі (Басқарушы персонал) | | |
| А1 | 1 | ММ басшысы |
| А1 | 1-1 | ММ басшысының орынбасары |
| А2 | 1 | ММ құрылымдылық бөлімшелерінің басшылары |
| А2 | 1-1 | ММ құрылымдылық бөлімшелері басшыларының орынбасарлары |
| В блогі (негізгі персонал) | | |
| В2 | 4 | Санаты жоқ біліктілік деңгейі жоғары негізгі персоналдың мамандары: бухгалтер |
| В3 | 4 | Санаты жоқ біліктілік деңгейі орташа негізгі персоналдың мамандары: бухгалтер |
| Блог С (әкімшілік персонал) | | |
| С2 |  | Әкімшілік функцияларды атқаратын бiлiктiлiк деңгейі жоғары мамандар: бухгалтер, кадр жөніндегі инспектор, заңгер |
| С3 |  | Әкімшілік функцияларды атқаратын бiлiктiлiк деңгейі орташа мамандар: бухгалтер, кадр жөніндегі инспектор, заңгер |

      Ескерту: аббревиатураларды толық жазу:

      ММ – мемлекеттік мекеме.

|  |  |
| --- | --- |
|  | Энергетика саласындағы азаматтық қызметшілер лауазымдарының тізіліміне қосымша |

**Қазақстан Республикасы Энергетика министрлігінің ведомстволық бағыныстағы мемлекеттік мекемелерінің бөлінуі**

      I. Республикалық маңызы бар мекемелерге:

      1. Қазақстан Республикасы Энергетика министрлігінің "Капиталмұнайгаз" мемлекеттік мекемесі жатады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК